L 191/2
SK
Úradný vestník Európskej únie
28.7.2023
(3)
Treba tiež aktualizovať právo Únie o nakladaní s odpadovými batériami a prijať opatrenia na ochranu životného prostredia a ľudského zdravia predchádzaním nepriaznivým vplyvom vzniku odpadu a nakladania s odpadom alebo ich znižovaním, znižovaním vplyvu využívania zdrojov a zlepšovaním efektívnosti využívania zdrojov.
Takéto opatrenia sú kľúčové pre prechod na obehové a klimaticky neutrálne hospodárstvo a netoxické prostredie a pre zaručenie dlhodobej konkurencieschopnosti a strategickej nezávislosti Únie.
Môžu vytvárať významné hospodárske príležitosti, zvyšovať synergie medzi obehovým hospodárstvom a politikami v oblasti energetiky, klímy, dopravy, priemyslu a výskumu a chrániť životné prostredie a znižovať emisie skleníkových plynov.
(4)
Smernica Európskeho parlamentu a Rady 2006/66/ES (3) priniesla zlepšenie environmentálnych vlastností batérií a zaviedli sa v nej isté spoločné pravidlá a povinnosti pre hospodárske subjekty, a to najmä prostredníctvom harmonizovaných pravidiel týkajúcich sa obsahu ťažkých kovov a označovania batérií, ako aj pravidiel a cieľov súvisiacich s nakladaním so všetkými odpadovými batériami s prihliadnutím na rozšírenú zodpovednosť výrobcu.
(5)
V správach Komisie o vykonávaní, vplyve a hodnotení smernice 2006/66/ES predložených v roku 2019 sa pouká­ zalo nielen na dosiahnuté výsledky, ale aj na obmedzenia uvedenej smernice, najmä vzhľadom na zásadne zmenený kontext, ktorý sa vyznačuje strategickým významom batérií a ich čoraz intenzívnejším využívaním.
(6)
V oznámení Komisie zo 17. mája 2018 s názvom „Európa v pohybe – Udržateľná mobilita pre Európu: bezpečná, prepojená a ekologická“ je zahrnutý aj strategický akčný plán pre batérie.
V uvedenom akčnom pláne sa stanovujú opatrenia na podporu úsilia, ktorého cieľom je vybudovať v Európe hodnotový reťazec v oblasti batérií zahŕňajúci ťažbu, udržateľné získavanie a spracovanie surovín, udržateľné materiály pre batérie, výrobu článkov, ako aj opätovné použitie a recykláciu batérií.
(7)
V Európskej zelenej dohode Komisia potvrdila záväzok vykonávať strategický akčný plán pre batérie a zaviazala sa navrhnúť právne predpisy v záujme zaistenia bezpečného, obehového a udržateľného hodnotového reťazca v oblasti batérií týkajúceho sa všetkých batérií, a to vrátane dodávok batérií pre rastúci trh s elektrickými vozid­ lami.
(8)
Rada vo svojich záveroch zo 4. októbra 2019 s názvom „Viac obehovosti – prechod na udržateľnú spoločnosť“ vyzvala okrem iného na uplatňovanie súdržných politík sprevádzajúcich prechod na elektromobilitu, ktoré by slúžili na podporu rozvoja technológií zlepšujúcich udržateľnosť a obehovosť batérií.
Rada okrem toho vyzvala na naliehavú revíziu smernice 2006/66/ES, ktorá by mala zahŕňať všetky relevantné materiály pre batérie a v rámci ktorej by sa malo predovšetkým prihliadať na špecifické požiadavky týkajúce sa lítia a kobaltu, ako aj na mechanizmus umožňujúci adaptáciu danej smernice na budúce zmeny batériových technológií.
(9)
V oznámení Komisie z 11. marca 2020 s názvom „Nový akčný plán EÚ pre obehové hospodárstvo – Za čistejšiu a konkurencieschopnej šiu Európu“ sa uvádza, že v návrhu nového regulačného rámca pre batérie sa zvážia pravidlá týkajúce sa recyklovaného obsahu a opatrenia na zlepšenie mier zberu a recyklácie všetkých batérií s cieľom zabezpečiť zhodnotenie cenných materiálov a poskytnúť spotrebiteľom usmernenia, pričom sa v ňom bude riešiť otázka potenciálneho ukončenia používania nedobíjateľných batérií v prípade, že sú k dispozícii alternatívne riešenia.
Okrem toho sa v ňom uvádza, že sa bude prihliadať na požiadavky na udržateľnosť a trans­ parentnosť v kontexte uhlíkovej stopy výroby batérií, etického získavania surovín a bezpečnosti dodávok v záujme uľahčenia opätovného použitia, zmeny účelu a recyklácie batérií.
(10)
Riešenie celého životného cyklu všetkých batérií uvedených na trh Únie si vyžaduje stanovenie harmonizovaných požiadaviek na výrobky a ich uvedenie na trh vrátane postupov posudzovania zhody, ako aj požiadaviek na komplexné riešenie fázy konca životnosti batérií.
Je potrebné stanoviť požiadavky týkajúce sa fázy konca život­ nosti výrobku s cieľom riešiť environmentálne vplyvy batérií a predovšetkým podporovať vytváranie trhov na recykláciu batérií a trhov s druhotnými surovinami získavanými z odpadových batérií.
V záujme dosiahnutia plánovaných cieľov riešiť celý životný cyklus batérie v rámci jedného právneho nástroja, zabrániť prekážkam obchodu a narušeniu hospodárskej súťaže a chrániť integritu vnútorného trhu by pravidlá, ktorými sa stanovujú požiadavky týkajúce sa batérií, mali mať v celej Únii jednotný charakter pre všetkých hospodárskych prevádzko­ vateľov, aby sa členským štátom neponechával priestor na ich rozdielne vykonávanie.
Smernica 2006/66/ES by sa preto mala nahradiť nariadením.
(3) Smernica Európskeho parlamentu a Rady 2006/66/ES zo 6. septembra 2006 o batériách a akumulátoroch a použitých batériách a akumulátoroch, ktorou sa zrušuje smernica 91/157/EHS (Ú. v.
EÚ L 266, 26.9.2006, s. 1).